Steve, Jay, Bobby, Bok en Ruhan sing liedjie saam | Maroela Media
Bobby van Jaarsveld, Bok van Blerk, Steve Hofmeyr, Jay du Plessis en Ruhan du Toit het saam die lied 'Die land' opgeneem. (Foto: Facebook)
Vyf van Suid-Afrika se gewildste sangers het kragte saamgesnoer om 'n splinternuwe enkelsnit getiteld "Die land" op te neem.
Steve Hofmeyr, Jay du Plessis, Bobby van Jaarsveld, Bok van Blerk en Ruhan du Toit van Touch of Class-faam se jongste snit poog om 'n boodskap van hoop aan luisteraars te bring. Dié vyf kunstenaars het elkeen 'n lusmaker van die liedjie op hul sosialemediaprofiele gedeel.
Volgens Jana de Beer, bemarkingsbestuurder van Coleske Artists, stel die lied 'n paar vrae rondom ons nageslag en wat ons vir hulle gaan nalaat.
"Uiteindelik gaan ons vir hulle agterlaat wat God vir ons gegee het. Die son, see en die land. Ons sal aanhou om die vlag te swaai en ons sal nie opgee nie, want ons wil die land vir ons kinders oorlaat. Die finale boodskap van die lied is hoop en dat dit ons álmal se land is."
Die lied wat aan die einde van September eksklusief beskikbaar gaan wees in die Afrikaans is Groot Vol. 11-album, gaan ook by vanjaar se Afrikaans is Groot-konserte te hoor wees.
Die musiekvideo vir die liedjie sal ook op 15 September op Jukebox op kykNET, DStv-kanaal 144, uitgesaai word.
Kyk hier na die lusmaker.
Ek is baie opgewonde om die lusmakertjie van my, Steve Hofmeyr, Bobby Van Jaarsveld, Bok van Blerk en Ruhan Du Toit se nuwe liedjie, Die Land, met jou te deel. Ons wil regtig 'n ware boodskap van hoop aan jou bring. Die Land gaan ook by vanjaar se Afrikaans is Groot-konserte gesing word, so maak seker jy het kaartjies. Einde September is die liedjie eksklusief beskikbaar op die Afrikaans is Groot Vol. 11-album. Kyk uit vir die musiekvideo wanneer dit op 15 September, op Jukebox, kykNET, gewys gaan word. Deel dié lusmaker solank met jou vriende. #DieLandBehoortAanJou
Posted by Jay du Plessis on Wednesday, August 29, 2018
Wen: Wonderboom by Silverstar Casino
Luister: Early B maak buiging met debuutsoloalbum
sjoe… dankie vir die onderskrifte saam met die musiek…
hartseer woorde, en laat mens ook dink
Sjoe, dit is n kragtoer in Afrikaans!
Sjoe, dis sooo hartroerend mooi…….die woorde en die manne wat dit sing! Is nou so na aan trane! Beslis 'n groot treffer.